Taaiboschfontein Karoo Accommodation | LekkeSlaap
Taaiboschfontein Karoo Accommodation: Hooffoto's
Adres: Taaiboschfoentein Guest Lodge, Drie Susters, Beaufort-Wes, 6970, Wes-Kaap
Vanaf R824 per nag (vir 2 persone)
Taaiboschfontein het 'n nuwe eienaar en bied gerieflike verblyf op 'n skaapplaas in die Drie Susters-area aan die voet van die Nuweveldberge. Gaste word hartlik uitgenooi om die plattelandse gasvryheid en rustige atmosfeer van die Karoo te kom geniet.
Verblyf word in 5 en suite-kamers in die hoofhuis gebied. Elkeen van die kamers het slaapplek vir 2 tot 4 gaste. Daar is 2 en suite-dubbelkamers net buite die hoofhuis wat uit natuurlike materiale op die plaas gebou is. Daar is ook 2 privaat selfsorg-eenhede naby die hoofhuis met slaapplek vir maksimum 6 gaste en minimum 4 gaste. Die eenheid is ideaal vir 'n groot gesin. Verder is daar ook 'n bos-chalet met slaapplek vir 6 mense. Die chalet beskik oor 2 slaapkamers en 2 badkamers en daar is ook braaigeriewe binne en buite. Die kombuis is met gastoebehore, elektriese ligte en warm water toegerus. Die chalet het geen kragpunte nie. Al ons kamers maak gebruik van sonkrag en 'n kragopwekker.
Daar is selfsorg-opsies vir aandete beskikbaar, soos braaipakkies, roosterkoek en slaai.
Buiten die skaapboerdery maak die plaas ook deel uit van die Kromrivier Oewerkonyn Bewarea in 'n pragtige deel van die Karoo. Die streek is ryk aan dier- en voëlspesies. Gaste is meer as welkom om vir 'n skilderagtige rit in die berge te gaan, berg te klim of om net terug te sit en die sterre te geniet.
Daar is soveel doendinge vir die hele gesin om te geniet. Op die plaas kan 'n mens voetslaan, die hansdiere voer of in die Karoo-swembad afkoel. Fietsry op die plaas is 'n gunsteling met die pragtige uitsigte en oop vlaktes. Voëlkykers sal ook die plaas geniet met al die verskillende spesies en naguil wat graag op die grasperk na insekte kom soek. Tuisgemaakte produkte, koeldrank, hout en gevriesde Karoolam (indien beskikbaar) is te koop.
4.5 uit 5van 33 resensies vir Taaiboschfontein Karoo Accommodation
Taaiboschfoentein Guest Lodge, Drie Susters, Beaufort-Wes, 6970, Wes-Kaap
Gaste dink Taaiboschfontein Karoo Accommodation het 'n baie goeie ligging
https://travelground.imgix.net/AAEAAQAAAAAAAAAAAAAAipJzunk4PAU9lZ9J4y5xrv5brTjoElgmjOXTUYA2QAIBuyALDZ?w=1440&h=960&fit=crop&auto=format Vanaf R824 per nag (vir 2 persone) 33 5 1 5 Taaiboschfoentein Guest Lodge Three Sisters 6970 Wes-Kaap 086 999 0018 15:00-19:00 10:00 -31.922583332667 22.895166666333